钦定古今图书集成/理学汇编/文学典/第236卷 > 《吴兢乐府古题要解》 > 《水仙操》
## 钦定古今图书集成/理学汇编/文学典/第236卷 > 《吴兢乐府古题要解》 > 《水仙操》

右旧说：伯牙学鼓琴于成连先生，三年而成。至于精
神寂寞，情志专一，尚未能也。成连云：“吾师子春在海
中，能移人情。”乃与伯牙延望无人。至蓬莱山，留伯牙
曰：“吾将迎吾师。”刺船而去，旬时不返。但闻海上水汨
没漰澌之声，山林窅冥，群鸟悲号，怆然叹曰：“先生将
移我情。”乃援琴而歌之。曲终，成连刺船而还，伯牙遂
为天下妙手。